ચરોતરનાં લોકગીતો શીર્ષકમાં પૂર્વપદ ચરોતર’પ્રદેશ સૂચવે છે મહાકાંઠાથી વાત્રક કાંઠા વચ્ચેનો પ્રદેશ ચરોતર કહેવાય છે. એ પ્રદેશ ફળદ્રુપ અને રળિયામણો હોવાથી એને ચારુતર કહ્યો છે. પેટલાદ પ્રભૃતિ ચતુરુતરં શતમ્ નામના સંસ્કૃત શબ્દપ્રયોગમાં પેટલાદની આસપાસનાં ૧૦૪ ગામનો પ્રદેશ ચરોતર કહેવામાં આવે છે. કવિ ન્હાનાલાલે ગુજરાતનો પંજાબ કહ્યો છે. મહી, શેઢી, લૂણી, વાત્રક, મેશ્વો એમ મુખ્ય પાંચ નદીઓનો પ્રદેશ. નાના ચરુ જેટલા પાણીથી જ જમીન તર થઇ જય એવી જમીનવાળો પ્રદેશ ચૈડવ (ચરુથી) તર. શીર્ષકનું ઉત્તરપદ લોકગીતો છે. કંઠપરંપરાથી ગવાતું સાહિત્ય લોકગીત રાજાથી રંક સુધીનું, બાળકથી વૃદ્ધ સુધીનું, ખાસ વર્ગનું નહિ, આમ જનતાનું એ લોકસાહિત્ય.